Dalen var dyp, og flere broer førte over den. Viktigst var Sionbroen, som antagelig var den vanlige forbindelsen mellom kongepalasset på Sionfjellet og Jerusalems tempel på Moriafjellet. Broen ble revet av romerne den 11. september 70, under den første jødisk-romerske krig. Restene av den herodianske broen er den såkalte Robinsons bue, oppdaget i 1839 av den amerikanske bibelforskeren Edward Robinson, der den stikker litt ut fra tempelveggen ved Klagemuren.